ai4bharat/Pralekha huggingface dataset:
نوجوانوں کے امور اور کھیل کود کی وزارت
ایشین پارہ گیمز 2018 میں میڈل جیتنے والوں کو نقد اعزازات
نئیدہلی17اکتوبر۔نوجوانو ں کے امور ، کھیل کود واطلاعات ونشریات کے امور کے وزیر مملکت  کرنا راجیہ وردھن راٹھور نے مرکزی وزیر انصا ف وتفویض اختیارات جناب تھاور چند گہلوت کے ساتھ ایشین پارہ گیمز میں میڈل جیتنے والے کھلاڑیو ں کو مبارکباددی ۔واضح ہوکہ انڈونیشیا میں حال ہی میں اہتما م کئے جانے واے ایشین پارہ گیمز 2018 میں 72 ہندوستانی ایتھیلیٹوں نے میڈل جیتے ہیں ، جو اب تک ایشیائی کھیلوں میں جیتے جانے والے میڈلوں میں سب سے زیادہ ہیں۔ ان 72 میڈلز میں 15 گولڈ ،24 سلور اور 33 کانسے کے میڈل شامل ہیں ۔ ہندوستان کو میڈل جیتنے والے ملکوں میں تیسرے نمبر کا اعزاز حاصل ہوا تھا۔ ان میڈل جیتنے والے ایتھیلیٹوں کو نقد اعزازات سے نوازا گیا ۔
اس موقع پر اپنی تقریر میں مرکزی وزیر انصاف وتفویض اختیارات جناب تھاور چند گہلوت نے ایشین پارہ گیمز مقابلوں میں میڈل جیت کر ملک وقوم کو سرخ رُو کرنے کے لئے کامیاب ایتھیلیٹوں کو مبارکباد دی ۔ انہوں نے کہا کہ ان کی وزارت دویانگ یعنی معذور افراد کو بااختیار بنانے کے لئے کام کرتی رہی ہے اور بین الاقوامی کھیل کود مقابلوں میں زبردست مظاہرے سے دیگر لوگوں کی حوصلہ افزائی ہوتی ہے ۔ انہوں نے اپنی تقریر میں بتایا کہ ان کی وزارت معذور افراد کے لئے ایک اسپورٹ سینٹر آف ایکسی لینس پہلے سے ہی چلارہی ہے اور پنجاب ، میگھالیہ ،مدھیہ پردیش اور آندھرا پردیش میں ایسے چار مزید مراکز کے قیام کے لئے کام کیا جارہا ہے۔
اس موقع پر کرنل راجیہ وردھن راٹھور نے اپنی تقریر میں کہا کہ ان پارہ ایتھیلٹوں کی کامیابیوں نے ملک وقوم کا سر فخر سے اونچا کردیا ہے ۔ انہوں نے کہا کہ ان کا غیر معمولی جذبہ اور مضبوط قوت ارادی ان کی کامیابی کی کلید رہی ہے ،کیونکہ انہوں نے انتہائی دشوار گزار مراحل کو پار کرکے یہ کامیابیاں حاصل کی ہیں ۔ انہوں نے کہا کہ مرکزی سرکار نے 2014 میں بھی پارہ ایتھلیٹوں کو انہی اعزازات سے نوازے جانے کا فیصلہ کیا تھا اور یہ اعزازات بالکل اسی طرح کے ا عزازات ہیں، جو تندرست ایتھیلیٹوں کو ان کی کامیابیوں پر دئے جاتے ہیں ۔ انہوں نے بتایا کہ کھیل کود کا محکمہ اور حکومت ہند ہمیشہ زندگی میں کامیاییاں حاصل کرنے کے لئے دویانگ افراد کی مدد کرتی رہے گی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-5369
(Visitor Counter : 41
ایٹمی توانائی کا محکمہ
مرکزی وزیر ڈاکٹر جتیندرنے کہا ہے کہ اٹل اختراعی مشن کا مقصد تعلیمی اداروں اور تجارتی سرگرمیوں کے درمیان انٹرفیس کے طور پر کام کرتے ہوئے انٹرپرینیورشپ اور اسٹارٹ اپس میں تحقیق کا ترجمہ کرنا ہے
اٹل اختراعی مراکز تحقیق کاتجارتی سرگرمیوں میں ترجمہ کرکے بڑے پیمانے پر انٹرپرینیورشپ اور اسٹارٹ اپس کو فروغ دے رہے ہیں
اٹل اختراعی مراکز کے لیے وزیر اعظم مودی کا نظریہ تحقیق، ماہرین تعلیم اور صنعت کے درمیان مثبت تال میل پیدا کرنا ہے تاکہ بھارت میں روزی روٹی سے متعلق معاشی، کاروباری اور اسٹارٹ اپس کے مواقع فراہم کیے جا سکیں: ڈاکٹر جتیندر سنگھ
وزیر موصوف نے راجیہ سبھا کو بتایا کہ بھارت میں نیوکلیائی بجلی پلانٹس ، سائبر حملوں سمیت ہر قسم کی دخل اندازی سے اچھی طرح سے محفوظ ہیں
مرکزی وزیر مملکت  سائنس اور ٹیکنالوجی؛ وزیر مملکت  ارضیاتی سائنس، پی ایم او عملے عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتیندر سنگھ نے آج کہا کہ وزیر اعظم نریندر مودی کے ذریعہ 2016 میں شروع کیے گئے اٹل اختراعی مشن کا مقصد تعلیمی اور تجارتی شعبوں کے درمیان ایک انٹرفیس کے طور پر کام کرتے ہوئے انٹرپرینیورشپ اور اسٹارٹ اپس میں تحقیق کا ترجمہ کرنا ہے۔
آج راجیہ سبھا میں بھارت کے نیوکلیائی پلانٹس پر بحث کا جواب دیتے ہوئے، ڈاکٹر جتیندر سنگھ نے کہا، پورے ملک میں اٹل اختراعی مراکز  قائم کیے جا رہے ہیں تاکہ تحقیق، تعلیم اور صنعت کے درمیان ہم آہنگی پیدا کی جا سکے نیز گزر بسر کے مواقع ، انٹرپرینیورشپ اور اسٹارٹ اپس فراہم کیے جا سکیں۔ انہوں نے مزیدکہا، اے آئی سیز مستقبل کے وژن کے ساتھ ایک منفرد انٹرفیس کے طور پر کام کرتے ہیں۔
ڈاکٹر جتیندر سنگھ نے کہا، اب تک ایٹمی توانائی کے محکمے میں انکیوبیشن سینٹرز کے قیام کا تعلق ایسے پانچ مراکز سے ہے جو فی الحال بھارت میں کام کر رہے ہیں۔ ممبئی میں بی اے آر سی کے انکیوبیشن سنٹر میں آئندہ پانچ سالوں میں 75 اسٹارٹ اپس کے سامنے آنے کا امکان ہے۔ اسی طرح اندور میں راجہ رمنا سنٹر فار ایڈوانسڈ ٹیکنالوجی آئندہ 5 سالوں میں 22 اسٹارٹ اپس کے ساتھ ساتھ تجارتی منتقلی کے 3معاہدوں پر غور کرے گا۔
وزیر موصوف نے مزید بتایا کہ گاندھی نگر، گجرات میں انسٹی ٹیوٹ فار پلازما ریسرچ  تقریباً 32 اسٹارٹ اپس کو آگے بڑھائے گا، جب کہ کولکتہ میں ویری ایبل انرجی سائکلوٹرون سینٹر 37 اسٹارٹ اپس اور 7 تجارتی منتقلی کے معاہدے کرے گا۔ پانچواں انکیوبیشن سینٹر اندرا گاندھی سینٹر فار اٹامک ریسرچ، کلپکم، تمل ناڈو میں واقع ہے۔
ستمبر 2019 میں کوڈن کولم نیوکلیائی بجلی پلانٹ پر ہوئے ایک سائبر حملے کے بارے میں بات کرتے ہوئے ڈاکٹر جتیندر سنگھ نے ایوان کے اراکین کو مطلع کیا کہ بھارت میں نیوکلیائی پلانٹس ، سائبر حملوں سمیت سبھی طرح کی مداخلتوں سے محفوظ ہیں اور تمل ناڈو جو کہ بھارت کے نیوکلیائی پلانٹس کے ایک اہم مرکزوں میں سے ایک ہے ۔ ہمیشہ سے ہی ہم سب کے لیے ایک بڑی ترجیح کا معاملہ رہا ہے۔ وزیر موصوف نے کہا کہ کڈن کلم پلانٹ میں پیش آنے والے واقعہ کے بعد حکومت نے پلانٹس کی اسکریننگ اور نگرانی کے مختلف سطحوں کے لیے ایک طریقہ کار وضع کیا ہے۔ ان حفاظتی اقدامات میں اجازت، توثیق اور رسائی کے کنٹرول کے طریقہ کار، سخت کنفیگریشن کنٹرول اور نگرانی شامل ہیں۔
ڈاکٹر جتیندر سنگھ نے ایوان کو بتایا کہ ہمارے ایٹمی پلانٹس کی جگہ ایسی ہے کہ یہ زلزلے کے امکانات سے بھی محفوظ ہیں۔ انہوں نے مزید کہا کہ مغرب کی سمت میں واقع جوہری تنصیبات کے لیے، پاکستان میں زلزلے سے متعلق زون کراچی کے سب سے نزدیک ہے جبکہ جنوبی سمت والوں کے لیے، انڈونیشیا میں قریب ترین زلزلہ زدہ زون ہے۔
ماحولیات، جنگلات اور موسمیاتی تبدیلی کی وزارت
مونٹرئیل ، کناڈا میں منعقدہ اقوام متحدہ بایوڈائیورسٹی کانفرنس، سی او پی 15 کے مکمل اجلاس سے جناب بھوپندر یادو کا خطاب
’’عالمی حیاتیاتی تنوع فریم ورک میں طے کیے گئے مقاصد اور اہداف امنگوں پر مبنی لیکن حقیقی اور عملی ہونے چاہئیں‘‘
ماحولیات، جنگلات اور موسماتی تبدیلی کے مرکزی وزیر جناب بھوپندر یادو نے مونٹرئیل، کناڈا میں منعقدہ اقوام متحدہ بایوڈائیورسٹی کانفرنس، سی او پی 15 کے مکمل اجلاس سے خطاب کیا۔ مکمل اجلاس سے خطاب کرتے ہوئے جناب یادو نے کہا،
محترم صدر، معزز اکرام، خواتین و حضرات،
میں فریقین کے قابل قدر تعاون کو قبول کرتا ہوں اور امید کرتا ہوں کہ یہ کانفرنس مابعد 2020 عالمی حیاتیاتی تنوع کو اختیار کرنے کے لیے ایک اتفاق رائے پر پہنچے۔ماحولیاتی نظام کے انحطاط کو پلٹانا اور عالمی حیاتیاتی تنوع کے نقصان کو روکنا سماجی اقتصادی ترقی، انسانی خیرو عافیت، اور عالمی ہمہ گیریت کو ترقی دینے کے لیے لازمی امر ہیں۔عالمی حیاتیاتی تنوع کے لیے طے کیے گئے مقاصد اور اہداف اولو العزمی پر مبنی ہونے کے ساتھ ساتھ حقیقی اور عملی بھی ہونے چاہئیں۔ حیاتیاتی تنوع کا تحفظ بھی مشترکہ لیکن متفرق ذمہ داریوں اور متعلقہ صلاحیتوں پر مبنی ہونا چاہئے کیونکہ موسمیاتی تبدیلی کا عمل حیاتیاتی تنوع پر اثر انداز ہوتا ہے۔
جناب عالی،
ترقی پذیر ممالک میں، دیہی برداریوں کے لیے زراعت ایک اہم اقتصادی ذریعہ ہے، اور ان شعبوں میں حاصل ہونے والی امداد میں تبدیلی نہیں کی جا سکتی ہے۔ جب ترقی پذیر ممالک کے لیے خوراک سلامتی ازحد اہمیت کی حامل ہے، تو جراثیم کش ادویہ میں تخفیف میں عددی اہداف طے کرنا غیر ضروری ہے اور اسے متعلقہ ممالک کی قومی صورتحال، ترجیحات اور صلاحیتوں کی بنیاد پر فیصلہ لینے کے لیے ان پر چھوڑ دینا چاہئے۔ حیاتیاتی تنوع کے لیے ضروری ہے کہ ایکو نظام کو جامع طور پر اور مربوط طریقہ سے تحفظ فراہم کیا جائے اور ازسر نو قائم کیا جائے۔ یہ اس پس منظر میں ہے کہ فطرت پر مبنی حل کے بجائے حیاتیاتی تحفظ کے لیے ایکو نظام کے نقطہ نظر کو اپنانے کی ضرورت ہے۔
جناب عالی
فریم ورک کا کامیاب نفاذ پوری طرح سے ان طریقہ کار اور وسائل پر منحصر ہے، جو ہم مساوی طور پر وسائل کو بروئے کار لانے کے اولوالعزم نظام کے لیے کرتے ہیں۔ اس لیے ترقی پذیر ممالک کے فریقین کو مالی وسائل کے پروویژن کے لیے ایک نیا اور کلی طور پر وقف نظام وضع کرنے کی ضرورت ہے۔بھارت تمام فریقین کے ساتھ مل کر کام کرنے کے لیے کلی طورپر پابند عہد ہے، تاکہ ہم سبھی، سی او پی-15 میں عالمی حیاتیاتی تنوع کے لیے ایک اولوالعزم اور حقیقی حیاتیاتی فریم تیار کر سکیں۔
آپ کا بہت بہت شکریہ۔
امور صارفین، خوراک اور عوامی تقسیم کی وزارت
کابینہ نے مئی اورجون 2021 کی دو ماہ کی ایک اور مدت کے لئے پردھان منتری غریب کلیان اَنّ یوجنا  کے تحت این ایف ایس اے استفادہ کنندگان کے لئے اضافی اناج مختص کئے جانے کو منظوری دی
نئی دہلی، 05 مئی 2021: وزیر اعظم جناب نریندرمودی کی صدارت میں کابینہ نے بعد وقوع واقعہ درج ذیل کو منظوری دی ہے:
1-ایک اور دو ماہ کی مدت یعنی مئی سے جون 2021 تک ڈی بی ٹی کے تحت شامل ہونے والوں سمیت این ایف ایس اے  کے تحت آنے والے تقریباََ 79.88 کروڑاستفادہ کنندگان کے لئے پردھان منتری غریب کلیان اَنّ یوجنا مرحلہ -3 کے تحت 5 کلوگرام فی کس ماہانہ مفت اناج کے لئے اضافی اناج مختص کیا گیا۔
2- گیہوں/چاول کے معاملے میں ریاست / مرکزکے زیرانتظام خطے وار تقسیم کا فیصلہ خوراک اور عوامی نظام تقسیم کے محکمے کے ذریعہ این ایف ایس اے کے تحت موجودہ تقسیم کے تناسب کی بنیاد پر کیا جائے گا۔خوراک اور عوامی نظام تقسیم کا محکمہ مقامی لاک ڈاؤن کی صورتحال اور خراب موسم مثلاََ مانسون ، طوفان ،سپلائی چین اور کووڈ کی وجہ سے لگائی گئی پابندیوں کی وجہ سےپیداشدہ صورتحال کو ذہن میں رکھتے ہوئے کام کاجی ضرورتوں کے مطابق پی ایم جی کے اے وائی کے تحت اٹھائے جانے / تقسیم کی مدت میں توسیع کا فیصلہ بھی کرسکتا ہے۔
3-اناج کی مجموعی مقدار تقریباََ 80 ایل ایم ٹی ہوسکتی ہے۔
دو ماہ یعنی مئی سے جون 2021 کے لئے 5 کلوگرام فی کس ماہانہ کی در سے ٹی پی ڈی ایس کے تحت تقریباََ 79.88 کروڑافراد کو اضافی مفت اناج تقسیم کئے جانے کا مطلب 25332.92 کروڑروپے کی فوڈ سبسڈی تخمینے کے مطابق ہے اور تخمیناََ چاول کے لئے 36789.2 روپےفی میٹرک ٹن اور گیہوں کے لئے 25731.4 روپے فی میٹرک ٹن کی اقتصادی لاگت آر ہی ہے۔
اناج کی اضافی تقسیم سے کوروناوائرس کے ذریعہ معیشت میں پیدا ہونےو الے رخنے کے باعث غریبوں کو پیش آنے والی مشکلات کم ہوں گی۔آئندہ دو ماہ میں روکاٹ کی وجہ سے اناج دستیاب نہ ہونے کے باعث کسی غریب خاندان کو ٖپریشانی کا سامنا نہ کرنا پڑے ۔
خواتین اور بچوں کی ترقیات کی وزارت
این سی ڈبلیو نے 'تیزاب حملے' پر نوڈل افسروں کی آل انڈیا میٹنگ کا اہتمام کیا
خواتین کے قومی کمیشن  نے تیزاب اور دیگرتیزابی زہر کی خرید و فروخت ، لواحقین کے لیے معاوضہ، ان کے علاج اور بحالی سے متعلق مسائل وغیرہ کو حل کرنے کے لیے غور و فکر، تبادلہ خیال اور تجاویز کا اشتراک کرنے کے لیے 'تیزاب حملے' پر نوڈل افسروں کی کل ہند میٹنگ کا اہتمام کیا۔ اس میٹنگ میں ہندوستان بھر کی ریاستوں کے 23 نوڈل افسران اور نمائندوں نے شرکت کی۔ میٹنگ کی صدارت این سی ڈبلیو کی چیئرپرسن محترمہ ریکھا شرما نے کی اور اس میں این سی ڈبلیو کے جوائنٹ سکریٹری جناب اشولی چلائی اور کمیشن کے سینئر ریسرچ آفیسر جناب آشوتوش پانڈے نے بھی شرکت کی۔
اپنے افتتاحی خطاب میں، محترمہ شرما نے تیزاب اور دیگر مضراشیاء کی غیر منظم فروخت کو ختم کرنے کی فوری ضرورت اور زندہ بچ جانے والوں کی مناسب بحالی کی ضرورت پر زور دیا۔ محترمہ شرما نے کہا "سپریم کورٹ کی پابندی کے باوجود، سچائی یہ ہے کہ تیزاب اب بھی فروخت کے لیے دستیاب ہے۔ اس بات کو یقینی بنایا جانا چاہیے کہ تیزاب کی غیر منظم فروخت کو روکنے کے لیے سخت انتظامات کیے جائیں۔ کوئی بھی معاشرہ مہذب نہیں سمجھا جا سکتا اگر وہ خواتین پر اس طرح کے گھناؤنے مظالم کو روکنے کے لیے کام نہیں کرتا ہے‘‘ ۔
اس میٹنگ کے دوران دی گئی چند سفارشات یہ ہیں؛ اسکولوں، یونیورسٹیوں اور قانون نافذ کرنے والے اداروں اور دیگر اداروں میں صنفی حساسیت کے بارے میں بیداری پیدا کرنے کے لیے ایک وسیع مہم چلانا؛ تیزاب کی فروخت پر سخت ضابطے نافذ کرنا، ڈسٹرکٹ مجسٹریٹ کو لائسنس دینے کا واحد اختیار، 15 دن کے بعد اسٹاک کی تصدیق کرنا، اور تیزاب کی فروخت پر باقاعدہ رپورٹنگ کی ضرورت ہے۔ اس گروپ نے پٹرول اور ڈیزل سے حملوں کے متاثرین کے ساتھ بھی اسی طرح سلوک کرنے کی سفارش کی ہے جس طرح تیزاب کے حملوں کے متاثرین کو معاوضے کے معاملے میں۔ پینل نے تیزاب کے حملے کے متاثرین کے لیے مفت طبی دیکھ بھال کے لیے نجی اسپتالوں کو مالی مدد فراہم کرنے، تیزاب کے حملے سے بچ جانے والوں کے لیے سرکاری ملازمتوں میں ریزرویشن، اور کارپوریٹ سماجی ذمہ داری کے ذریعہ ان کے لیے کارپس فنڈ قائم کرنے کی تجویز بھی دی۔
سینسر بورڈ سے فلموں میں انتقامی سازشوں کی ستائش پر پابندی لگانے کا مطالبہ، متاثرین کے لیے معاوضے کے عمل کو ہموار کرنے، تیزاب کے حملے میں بچ جانے والوں کے لیے مزید بحالی اور روزگار کے مواقع فراہم کرنے جیسی کچھ تجاویز بھی میٹنگ کے دوران دی گئی تھیں۔ کمیشن میٹنگ کے دوران زیر بحث تمام سفارشات کو آگے لے کر جائے گا تاکہ اس بات کو یقینی بنایا جا سکے کہ تیزاب کے حملے میں متاثرہ خواتین کی مدد اور اس طرح کے واقعات کی روک تھام کے لیے تمام ضروری اقدامات کیے جائیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-616
(Visitor Counter : 81
وزیراعظم کا دفتر
وزیراعظم نے سی آئی ایس ایف کے پچاسویں یوم تاسیس کی تقریبات میں شرکت کی
نئی دہلی،10/مارچ وزیر اعظم جناب نریندر مودی نے آج یہاں اترپردیش غازی آباد کے اندراپورم میں واقع سنٹرل انڈسٹریل سکیورٹی فورس  کے پچاسویں یوم تاسیس کی تقریبات میں شرکت کی۔
وزیر اعظم نے سی آئی ایس ایف عملے کی پریڈ کا جائزہ لیا۔ انھوں نے نمایاں خدمات کے صلے میں سروس میڈل عطا کیے۔ انھوں نے شہیدوں کی یادگار پر گلہائے عقیدت پیش کیے اور وزیٹر بک میں دستخط کیے۔
وزیر اعظم نے سی آئی ایس ایف کے عملے سے خطاب کرتے ہوئے انھیں سی آئی ایس ایف کی گولڈن جوبلی کے لیے مبارکباد پیش کی۔ وزیر اعظم نے ملک بھر کے اداروں کے تحفظ میں سی آئی ایس ایف کے رول کی ستائش کی۔ انھو ں نے مزید کہا کہ نیو انڈیا کی تعمیر کے لیے جدید بنیادی ڈھانچے کا تحفظ سی آئی ایس ایف کے ہاتھوں میں محفوظ ہے۔
وزیر اعظم نے شہریوں سے سکیورٹی عملے کے ساتھ تعاون کرنے کی درخواست کی۔ وی آئی پی کلچر سکیورٹی ڈھانچے کے لیے رکاوٹیں پیدا کرتا ہے لہٰذا سکیورٹی عملے کے ساتھ شہریوں کا تعاون انتہائی اہم ضرورت ہے۔ وزیر اعظم نے سی آئی ایس ایف کے کام کے بارے میں عوامی بیداری پیدا کرنے کے لیے ہوائی اڈے اور میٹرو اسٹیشنوں پر سی آئی ایس ایف کے کام کے بارے میں ڈیجیٹل میوزیم شروع کرنے کا مشورہ دیا۔
وزیر اعظم نے بنیادی ڈھانچے کے تحفظ میں سی آئی ایس ایف کے رول کی وضاحت کرتے ہوئے کہا کہ سی آئی ایس ایف تباہ کاریوں سے نمٹنے ، خواتین کے تحفظ کے علاوہ اور دیگر سرگرمیوں میں شامل ہے۔ اس پس منظر میں وزیر اعظم نے کیرالہ سیلاب اور نیپال اور ہیتی میں زلزلے کے دوران سی آئی ایس ایف کے امدادی آپریشنوں کا تذکرہ کیا۔
وزیر اعظم نے کہا کہ ان کی حکومت مسلح افواج کے تحفظ کو یقینی بنانے کے لیے عہد بستہ ہے۔ وزیر اعظم نے مسلح افواج کے فرائض کو تہوار سے تعبیر کرتے ہوئے کہا کہ دہشت گردی کے باعث سی آئی ایس ایف کی ذمہ داریوں میں اضاف ہوگیا ہے۔
وزیر اعظم نے کہا کہ حکومت دہشت گردی کو کچلنے کے لیے عہد بستہ ہے۔ وزیر اعظم نے کہا کہ نیشنل پولیس میموریل ہمارے جاں باز پولیس اور نیم فوجی دستوں کی قربانیوں کے نام وقف ہے۔ انھوں نے کہا کہ نیشنل وار میموریل اور نیشنل پولیس میموریل جیسی یادگاریں سکیورٹی عملے کے تعاون کے تئیں شہریو ں میں بیداری پیدا کریں گی۔ انھوں نے سی آئی ایس ایف کے عملے میں خاتون فوجیوں کی شمولیت کی تعریف کی۔
وزیر اعظم نے کہا کہ جیسے جیسے بھارت ترقی کر رہا ہے، سی آئی ایس ایف کی ذمہ داریاں اور ان کا رول بڑھ رہا ہے۔
۔ ۔ ۔ ۔ ۔ ۔ ۔ ۔ ۔ ۔

U. No. 1527
(Visitor Counter : 79
وزیراعظم کا دفتر
وزیراعظم نے آزمودہ کار نوکرشاہ ، ڈاکٹرمنجولا سبرامنیم کے انتقال پرتعزیت کی ہے
وزیراعظم جناب نریندرمودی نے آزمودہ کارنوکرشاہ ڈاکٹرمنجولا سبرامنیم جی کی وفات پر تعزیت کا اظہارکیاہے ۔
وزیراعظم نے ٹوئیٹ کیا:
‘‘آزمودہ کارنوکرشاہ ڈاکٹرمنجولا سبرامنیم جی کی وفات پر بہت دکھ ہواہے ۔ ان کا، پالیسی سے متعلق امورمیں ان کی افہام وتفہیم اوراقدامات پرمبنی طریق کار کے لئے بہت زیادہ احترام کیاجاتاتھا۔ میں ان کے ساتھ اس وقت کی اپنی ملاقاتوں کو یاد کرتاہوں ، جب میں وزیراعلیٰ تھا ۔ ان کے اہل خانہ اوردوستوں سے تعزیت –اوم شانتی ۔’’
مالیاتی کمیشن
مالی کمیشن کی میگھالیہ کی آٹونومس ڈیولپمنٹ کونسل  کے نمائندوں کے ساتھ میٹنگ
نئی دہلی، 4 جون 2019، پندرہویں مالی کمیشن نے اپنے چیئرمین جناب این کے سنگھ کی قیادت میں اپنے ریاست میگھالیہ کے دورے کے دوران آج آٹونومس ڈیولپمنٹ کونسل کے ساتھ میٹنگ کی۔
کمیشن کو بتایا گیا کہ :
- میگھالیہ میں تین خود مختار ضلعی کونسلیں  ہیں، جن کے نام کھاسی غیر آٹونومس ڈسٹرکٹ کونسل، گارو ہلز آٹونومس ڈسٹرکٹ کونسل اور جینتیا ہلز آٹونومس ڈسٹرکٹ کونسل ہیں۔
- شیلانگ میونسپلٹی کے تحت علاقہ کے چھوٹے حصہ کو چھوڑکر پوری ریاست کا احاطہ ڈسٹرکٹ کونسلوں کے ذریعہ ہوتاہے۔
- ڈسٹرکٹ کی مدت کار، اس کے قیام کی تاریخ سے پانچ سال تک ہوئی ہے۔
- اے ڈی سی کے پچھلے انتخابات فروری 2014 میں ہوئے تھے۔
- خودمختار ضلعی کونسل کا انتظام و انصرام ایکزیکٹیو کمیٹی کے ذریعہ ہوتا ہے۔
- آئین ہند کی دفعہ 243 ایم  میں یہ خصوصی انتظام کیا گیا ہے کہ آئین کا حصہ 9  آئین کی دفعہ 244 شق  میں بتائے گئے شیڈیولڈ ایریا پر اور شق  میں بتائے گئے قبائلی علاقوں کے معاملہ میں عائد نہیں ہوگا۔ چھٹا شیڈیول یہ گنجائش پیدا کرتا ہے۔ یہ قبائیلی علاقے خود مختار اضلاع ہوں گے اور ان کا انتظام و انصرام خود مختار ضلعی کونسلوں کے ذریعہ کیا جائے گا۔
خود مختار ضلعی کونسلوں کے کام کاج کی وضاحت جو آئین کے شیڈیولڈ 6 میں کی گئی ہے، ان میں زمین سے متعلق قانون سازی، جنگلوں کے بندوبست، محفوط جنگلوں کو چھوڑکر ، روایتی مکھیا اور سردار کی تعیناتی، املاک کی منتقلی، شادی، طلاق، سماجی رسم و رواج، گاؤں کی عدالتوں کا قیام، انصاف اور ضابطے وضع کرنا، ان کے اختیارات، بازاروں کے قیام، ماہی پروری، سڑکیں، آبی راستوں کا قیام اور مقامی غیر درج فہرست قبائلی افراد کے ذریعہ کئے جانے والے کاروبار سے متعلق ضابطے بنانا شامل ہے۔
اے ڈی سی کے مالیہ کا اصل وسیلہ جس کی وضاحت چھٹے شیڈیول کے پیراگراف 8 میں کیا گیا ہے:
الف۔ پیشہ، تجارت، کالنگ اور روزگار سے متعلق ٹیکس
ب۔ مویشی، وہیکل اور کشتیوں پر ٹیکس
ج۔ مارکیٹ میں بکروں کی آمد اور ان کی فروخت اور آبی راستہ سے آنے والے مسافروں اور اشیا پر ٹیکس اور
د۔ اسکول، شفا خانوں یا سڑکوں کے رکھ رکھاؤ کے لئے ٹیکس کمیشن کو یہ بھی بتایا گیا ہے کہ:
- ریاستی حکومت کے ذریعہ وصول کی جانے والی رائیلٹی ضلعی کونسلوں اور ریاستی حکومت کے درمیان کوئلہ کے معاملہ تقسیم کا تناسب 75:25 ہوتا۔ دوسری اہم اور چھوتی معدنیات کے معاملہ میں رائیلٹی کا تناصب ضلعی کونسلوں اور ریاستی حکومت کا تناسب 40:60 ہوتا ہے۔
- وصول کردہ مالیہ بمشکل ہی روز مرہ کی انتظامی سرگرمیوں اور ابتدائی ذمہ داریوں کی تکمیل کے لئے کافی ہوتا ہے۔ چھٹے شیڈیول میں ترقیاتی کاموں کے لئے کسی فنڈ پر زور نہیں دیا گیا ہے۔ 
- چودہویں مالی کمیشن نے یہ کہتے ہوئے اے ڈی سی کے لئے کوئی فنڈ مقرر نہیں کیا تھا کہ آئین کا پارٹ 9 اور 9 اے، میگھالیہ کے لئے قابل عمل نہیں ہے۔
- میگھالیہ میں ایس ایف سی کا قیام کبھی نہیں ہوا۔
کمیشن نے اپنی حتمی سفارشات سے قبل تمام امور پر غور کرنے کی یقین دہانی کرائی ہے۔
U- 2302
(Visitor Counter : 63
صدر جمہوریہ کا سکریٹریٹ
صدرجمہوریہ ہند رام ناتھ کووند نے ہندوستان کے پہلے صدرڈاکٹرراجندرپرساد کو ان کے یوم پیدائش پرخراج عقیدت پیش کیا
نئی دہلی ،03 دسمبر :ہندوستان کے صدرجمہوریہ جناب رام ناتھ کووند نے آج  راشٹرپتی بھون میں ہندوستان کے پہلے صدرجمہوریہ ڈاکٹرراجندرپرساد کو ان کی سالگرہ پر خراج عقیدت پیش کیا۔ صدرجمہوریہ کے ساتھ ساتھ صدرکے سکریٹریٹ کے افسروں اور عملے نے بھی راشٹرپتی بھون کے دربار ہال میں ڈاکٹرراجندرپرساد کی تصویر کے سامنے گل ہائے عقیدت پیش کیا۔
وزارت سیاحت
مرکزی وزارت برائے سیاحت نےایف آئی ٹی یو آر میں شرکت کی؛ ایف آئی ٹی یو آر میڈرڈ میں دنیا کی سب سے بڑی بین الاقوامی سفری نمائشوں میں سے ایک ہے
حکومت ہند کی وزارت سیاحت، 18 سے 22 جنوری تک میڈرڈ میں ایف آئی ٹی یو آر میں شرکت کررہی ہے، جو دنیا کی سب سے بڑی بین الاقوامی سفری نمائشوں میں سے ایک ہے۔ ایف آئی ٹی یو آرمیں ہندوستان کی شرکت اہم ہے، تاکہ اندرون ملک سیاحت کی بحالی کو وبائی امراض سے پہلے کی سطح تک لے جایا جاسکے۔
وزارت سیاحت نے 253 مربع میٹر کی جگہ لی ہے، جس میں 30 سے زیادہ شرکاء نمائش میں شرکت کے لیے انڈیا پویلین کے ساتھ مل کر نمائش کر رہے ہیں۔ اسپین کے بادشاہ اور ملکہ کی موجودگی نے انڈیا پویلین کو رونق بخشی ، اور اس کا باضابطہ افتتاح اسپین میں ہندوستانی سفیر جناب دنیش کے پٹنائک نے کیا۔ کیرالہ کے وزیر سیاحت جناب محمد ریاض، حکومت ہند کی وزارت سیاح کے ایڈیشنل سکریٹری جناب راکیش کمار ورما نے بھی شرکت کی ۔ انڈیا پویلین کا افتتاح فیتہ کاٹ کر کیا گیا ،جس کے بعد ہندوستانی ثقافتی پرفارمنس اور یوگا سیشن منعقد ہوئے۔
افتتاح کے بعد، ہندوستانی وفد اور شرکاء نے انڈیا پویلین اور مختلف حصہ لینے والی ریاستوں اور ٹور آپریٹروں کے بوتھوں کا دورہ کیا، شرکت کا تال میل سروسز ایکسپورٹ پروموشن کونسل  نے کیا تھا۔ دن کے دوران، انکریڈیبل انڈیا نے مختلف ثقافتی پرفارمنسز، یوگا سیشنز، مہندی اور بالی ووڈ ڈانس پرفارمنس کا اہتمام کیا۔
سیاحت کی وزارت کے ایڈیشنل سکریٹری جناب راکیش کمار ورما کی قیادت میں ہندوستانی وفد نے میلیا ہوٹلز انٹرنیشنل، پیلیڈیم ہوٹل گروپ، ایکپیڈیا گروپ، ورلڈ ٹریول اینڈ ٹورازم کونسل ، کشمین اور ویک فیلڈ اور انڈو ہسپانوی چیمبرز آف کامرس کی سینئر قیادت کے ساتھ اہم کاروباری میٹنگوں میں حصہ لیا۔ انوسٹ انڈیا کے زیر انتظام وزارت سیاحت میں صنعتی ترقی اور سرمایہ کاری کے فروغ  ڈویژن کے ذریعہ فراہم کردہ ان میٹنگوں میں ہندوستانی سیاحت اور مہمان نوازی کے شعبے میں سرمایہ کاری کے مواقع کے بارے میں بات چیت ہوئی۔ ان تنظیموں کی قیادت کو 10 سے 12 اپریل 2023 کے درمیان نئی دہلی میں ہندوستان کی جی - 20 صدارت کی طرز پر وزارت سیاحت کی طرف سے منعقد ہونے والی پہلی عالمی سیاحتی سرمایہ کاروں کی چوٹی کانفرنس میں شرکت کے لیے بھی باضابطہ طور پر مدعو کیا گیا تھا۔
۔۔۔۔۔۔۔۔۔۔۔۔۔۔۔۔۔۔۔۔۔

U-661
(Visitor Counter : 70
کوئلے کی وزارت
کم راکھ والے کوئلے کی در آمدات
کوئلہ، کانوں اور پارلیمانی امور کے وزیر جناب پرہلاد جوشی نے آج راجیہ سبھا میں ایک تحریری جواب میں یہ جانکاری فراہم کی ہے۔
ملک میں کوئلے کی گھریلو فراہمی کی موجودہ سطح کے مقابلے کوئلہ کی مانگ زیادہ ہے۔ ملک میں کوئلہ کی گھریلو پیدا وار سے کوئلہ کی مکمل مانگ پوری نہیں ہو پاتی۔ کیونکہ ملک میں اعلیٰ معیار کے کوئلہ / کھانا پکانے میں استعمال ہونے والے کوئلہ  کی پیدا وار محدود ہے، اس لئے کوئلہ کو در آمد کرنے کے علاوہ اور کوئی متبادل باقی نہیں بچا ہے۔ اس کے علاوہ بجلی گھروں کے ذریعہ در آمد شدہ کوئلہ اور آمیزش کے مقصد کے لئے ضروری اعلیٰ درجہ کا کوئلہ، گھریلو کوئلہ کا متبادل نہیں ہو سکتا۔
در آمدات سے متعلق موجودہ پالیسی کے مطابق، کوئلہ کو ‘اوپن جنرل لائسنس’  کے تحت رکھا گیا ہے اور صارفین کو قابل اطلاق محصول کی ادائیگی کے بعد معاہدہ سے متعلق اپنی قیمتوں کے مطابق، اپنی پسند کے ملک سے کوئلہ در آمد کرنے کی آزادی ہے۔ انڈونیشیا سے در آمد کئے جانے والے کوئلہ پر عائد کیا جانے والا ٹیکس، اس ملک کا اندرونی معاملہ ہے اور حکومت ہند ایسے معاملوں میں مداخلت نہیں کرتی۔
کول انڈیا لمیٹڈ  بجلی گھروں کو سالانہ معاہدہ سے متعلق مقدار  اور ان کی ضروریات کے عین مطابق طویل مدتی دو طرفہ ایندھن کی سپلائی سے متعلق سمجھوتے  کے تحت تمل ناڈو میں قائم بجلی گھروں سمیت خود سے وابستہ بجلی گھروں کو کوئلہ کی سپلائی کر رہا ہے۔
رواں سال کے دوران سی آئی ایل نے 21 نومبر تک تمل ناڈو میں قائم بجلی گھروں کو 15.08 ملین ٹن تک کوئلہ کی سپلائی کی ہے اور یہ گزشتہ سال کی اسی مدت کے دوران سپلائی کئے گئے 10.09 ملین ٹن کوئلہ کے مقابلے 50 فیصد کا اضافہ ہے۔ کول انڈیا لمیٹڈ 40 ایم ٹی وائی کی کُل صلاحیت والے گیارہ واشریز یعنی کوئلہ صاف کرنے کے مراکز قائم کر رہی ہے۔ ان میں سے دس واشریز کھانا پکانے میں استعمال ہونے والے کوئلے کے لئے ہے۔ اس طرح دو مرحلوں میں کُل 30 ایم ٹی وائی کی پیدا وار کی صلاحیت حاصل ہوسکے گی۔
اس کے علاوہ 10 ایم ٹی وائی کی صلاحیت والی بغیر بجھا ہوا کوئلہ استعمال کونے والی ایک واشری قائم کی جارہی ہے ، اور ایس سی سی ایل میں بی او او  کی بنیاد پر کام کرنے والی 10 ملین ٹن سالانہ کی پیدا وار کرنے والی ایک بغیر بجھا ہوا کوئلہ استعمال کرنے والی واشری قائم کی جارہی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-14587
(Visitor Counter : 68
وزارت دفاع
حفاظتی دستوں کی صلاحیت میں اضافے کے لیے کیے گئے اقدامات
نئی دہلی،15 مارچ، 2021/ حکومت نے دیسی ڈیزائن کو فروغ دینے اور ملک میں دفاعی آلات تیار کرنے نیز ٹکنالوجی کو فروغ دینے یا سے منتقل کرنے کے لیے بہت سے اقدامات کیے ہیں۔ دفاع کے شعبے میں خود کفالت کی حصولیابی کےلیے کیے گئے کچھ خاص اقدامات اس طرح ہیں :
- دفاعی ساز و سامان کی خریداری کے عمل ڈی پی پی 2016 پر دفاعی سازوسامان کے خریداری کے عمل ڈی اے پی 2020 پر نظر ثانی کی گئی ہے۔
- شمالی اور جنوبی دفاعی صنعتی راہداریاں کھولی گئی ہیں تاکہ دفاعی آلات میں مدد دینے کے لیے صنعتیں قائم کرنے کے کام کو فروغ دیا جاسکے ۔
- دیسی ڈیزائن شروع کرنے اور دفاعی خدمات کے لیے جن چیزوں کی ضرورت ہوتی ہے ان کے فروغ کے لیے صنعت کی اپنی طرف سے پیش کی گئی تجاویز کی منظوری جسے پہلے سے اجازت حاصل ہے ۔
- اسٹارٹ اپس / صنعت ، اختراع کاروں / ایم ایس ایم ای کے لیے ایک ماحولیاتی نظام فراہم کرنے کے آئی ڈیکس لائحہ عمل کی تشکیل تاکہ وہ دفاع کی وزارت ، تعلیمی اداروں اور دیگر ایجنسیوں کے ساتھ دفاع سے متعلق سامان کی تیاری کے لیے سرگرم ہو سکیں۔
- ٹکنالوجی کی ترقی کے فنڈ اور ڈی آر ڈی او کی سہولت کے لیے اس کے عمل کو ادارہ جاتی شکل دی گئی تاکہ وہ ٹکنالوجی کے فروغ کی ضرورتوں کے لیے بھارتی صنعت کے ساتھ سرگرم ہو سکے۔
- فوجی ساز و سامان کی ڈیزائننگ کا بیورو اے ڈی بی ، بھارتی فوج آئی اے نے 31 اگست 2016 کو اے ڈی بی کا آغاز کیا تھا ۔ اے ڈی بی کا رول تحقیق و ترقی کی کوششوں اور ہتھیاروں اور ملک بھر میں صنعت ، ایم ایس ایم ای ، اسٹارٹ اپس، اور تعلیمی اداروں کے لیے ساز و سامان کی دیسی تیاری کے وسیع آؤٹ رچ پروگرام کے لیے ایک سہولت کار کے طور پر کام کرنا ہے۔ تاکہ میک ان انڈیا کو فروغ دیا جا سکے۔ ضرورتوں کو جدید شکل دینے کے بارے میں بیداری پیدا کرنے کے علاوہ آؤٹ رچ پروگرام سے بھارتی فوج کی ٹکنالوجی کی ضرورتوں کو پورا کرنے میں مدد ملے گی۔
- فوجی کا ٹکنالوجی بورڈ اے ٹی بی : اے ٹی بی کی وجہ سے دیسی تحقیق و ترقی کی کوششیں بھارتی فوج کی کام کاج کی ضرورتوں کے مطابق ہوپاتی ہیں۔
- ٹکنالوجی کے فروغ کا فنڈ : ٹی ڈی ایف ، حکومت ن ے تحقیق و ترقی کے پروجیکٹوں کو رفتار دینے کےلیے ٹی ڈی ایف کا آغاز کیا ہے۔ اس کے تحت 100 کروڑ روپے کا بجٹ فراہم کیا گیا ہے۔
- بھارتی بحریہ ہوا بازی کے فروغ کی ایجنسی اے ڈی اے کے مطابق دوہرے انجن والے ٹیک پر مبنی فائٹر جہاز ٹی ای ڈی بی ایف کو ملک ہی میں تیار کرنے کی کوشش کر رہی ہے۔
- دفاع کی وزارت نے 101 چیزوں کی بھارت میں تیاری کی پہلی فہرست جاری کی ہے۔ جس کے لیے درآمدات پر پابندی کی ضرورت ہوگی۔ یہ دفاع میں خود کفالت کی جانب ایک بڑا قدم ہے۔
ڈی آر ڈی او نے جدید ترین پلیٹ فارم ہتھیاروں کے نظام اور سینسرز کی تیاری میں ایک بڑا رول ادا کیا ہے۔ جس کی وجہ سے مسلح فوجوں کی صلاحیت میں اتنا اضافہ ہوا ہے کہ وہ ملک کی سلامتی کے موجودہ منظر نامے سے بھرپور طریقے سے نمٹ سکتی ہے۔
یہ جانکاری دفاع کے وزیر مملکت جناب سری پدنائک نے راجیہ سبھا میں آج جناب وجے پال سنگھ تومر اور جناب ہرناتھ سنگھ یادو کی طرف سے پوچھے گئے ایک سوال کے جواب میں دی۔
۔۔
م ن ۔ اس۔ ت ح ۔
U – 2570
(Visitor Counter : 122